**Balatonakarattya Község Önkormányzata Képviselő-testületének**

**…../2015. (……..) önkormányzati rendelete tervezete**

**a kiadások készpénzben történő teljesítésének eseteiről**

Balatonakarattya Község Önkormányzata Képviselő-testülete az államháztartásról szóló 2011. évi CXCV. törvény 109.§ (6) bekezdésében kapott felhatalmazás alapján, az Alaptörvény 32. cikk (1) bekezdésének a) pontjában meghatározott jogkörében eljárva Balatonakarattya Község Önkormányzat irányítása alá tartozó intézmények pénzügyi teljesítésének módjáról a következőket rendeli el:

**A rendelet hatálya**

**1. §**

A rendelet hatálya kiterjed Balatonakarattya Község Önkormányzatának (a továbbiakban: Önkormányzat) gazdálkodására, továbbá az Önkormányzat irányítása alá tartozó költségvetési intézményekre.

**Fizetési módok**

**2. §**

(1) A beszerzések, szolgáltatások pénzügyi teljesítésénél változatlanul előnyben kell részesíteni az államháztartásról szóló 2011. évi CXCV. törvény (a továbbiakban: Áht.) 85. §-a szerint a banki átutalással vagy a bankkártyával történő fizetési módokat.

(2) Amennyiben az (1) bekezdésben meghatározottak teljesíthetőek, készpénzes kifizetések esetén e rendeletben meghatározottak szerint kell eljárni.

**Készpénzelőleg felvétele**

**3. §**

(1) A gazdálkodó szervezetek készpénzes kifizetéseik teljesítésére készpénzt vehetnek fel a bankszámláról a házipénztári forgalom bonyolítására.

(2) A házipénztárból felvett készpénzelőleggel a készpénzt felvevőnek el kell számolnia. Az elszámolás az adott gazdálkodó szervezet Pénztári és Pénzkezelési Szabályzatában meghatározottak szerint történik.

**Az Önkormányzat készpénzben történő pénzügyi teljesítése**

**4. §**

a) belföldi-külföldi kiküldetéseknél útiköltség térítések,

b) kisebb javítási munkálatok

c) kulcsmásolás, zárak beszerzése,

d) különféle engedélyek kérése,

e) reprezentáció

f) települési támogatások kifizetése,

g) utazási költségtérítés, bérlet,

h) egyéb, kis összegű kiadások,

i) polgármesteri utasításban foglalt egyéb kifizetések 500.000 Ft-ig.

j) közfoglalkoztatással kapcsolatos személyi juttatások eseti kifizetése,

k) munkavállalók személyi kifizetése, akik nem rendelkeznek bankszámlaszámmal

l) képviselői tiszteletdíj kifizetés.

**Az Önkormányzat irányítása alá tartozó költségvetési intézmények készpénzben történő pénzügyi teljesítése**

**5. §**

(1) Az Önkormányzat irányítása alá tartozó költségvetési intézmények készpénzben történő pénzügyi teljesítése vonatkozásában a következők szerint kell eljárni a felmerülő készlet- és kis értékű tárgyi eszköz beszerzéseknél, a kiküldetési és reprezentációs kiadásoknál, továbbá egyes kis összegű szolgáltatási kiadások készpénzben történő teljesítésénél, valamint az intézményi ellátottak pénzbeli juttatásainak kifizetésénél.

(2) Az Önkormányzat irányítása alá költségvetési intézményeknél a következő kifizetésekre igényelhető készpénz felvétele, illetve készpénzes kifizetés a házipénztárból:

a) kisebb javítási munkálatok

b) kulcsmásolás, zárak beszerzése,

c) kiküldetéseknél útiköltség térítések,

d) reprezentációs kiadások,

e) kis összegű szakmai anyag beszerzése,

f) utazási költségtérítés, bérlet, étkezési hozzájárulás

g) egyéb, kis összegű kiadások,

f) bérek, bérjellegű kiadások.

**Záró rendelkezések**

**6. §**

Ez a rendelet a kihirdetését követő napon lép hatályba.

**7. §**

A költségvetési szervek Pénzkezelési Szabályzatukat e rendelet hatályba lépését követő 90 napon belül kötelesek felülvizsgálni e rendelet szabályainak való megfelelés érdekében.

Matolcsy Gyöngyi Polgár Beatrix

polgármester jegyző

Kihirdetési záradék:

E rendelet 2015. …..… …... napján kihirdetésre került.

Polgár Beatrix

jegyző